Скадар
Мило Јововић 

Док сам мален био причала ми мајка
(Ако добро памтим, била је то бајка)
О једноме граду за чије саздање
Гојковицу младу – постоји предање –

Мајстори су вјешти уздизали младу.
И каже још бајка – Скадар име граду –
Тешка да је клетва и свирјепа стала,
И с бл'једих усана к'о ријеч Божја пала:

„Проклет да си, граде! Турско ти знамење
Стољећима било и коб ти проклета!
О зидине твоје, мог племена мета

Нек се крха, ломи к'о море о ст'јење!
И крви кад р'јека Бојана се сручи
Нека племе моје од клетве одлучи!

Мило Јововић, „Цетињски вјесник“, број 23., Цетиње, 1913.
Јововићеве пјесме 1913.